
ประกาศองค์การบริหารส่วนตำบลดินอุดม
เรื่อง ประมูลจ้างโครงการก่อสร้างถนนคอนกรีตเสริมเหล็กสายเขาโร-หนองหอยโข่ง (ช่วงที่ 3)
หมู่ที่ 1 บ้านหนองจูด หมู่ที่ 7 บ้านใสสด ตำบลดินอุดม อำเภอลำทับ จังหวัดกระบี่
 ด้วยระบบอิเล็กทรอนิกส์ (e-Auction)
.......................................
		ด้วย องค์การบริหารส่วนตำบลดินอุดม อำเภอลำทับ จังหวัดกระบี่ มีความประสงค์จะประมูลจ้างโครงการก่อสร้างถนนคอนกรีตเสริมเหล็กสายเขาโร-หนองหอยโข่ง หมู่ที่ 1 บ้านหนองจูด หมูที่ 7 บ้านใสสด ตำบลดินอุดม อำเภอลำทับ จังหวัดกระบี่ ด้วยระบบอิเล็กทรอนิกส์ 	
	 
 ราคากลาง ๒,๔๙5,458.74  บาท (สองล้านสี่แสนเก้าหมื่นห้าพันสี่ร้อยห้าสิบแปดบาทเจ็ดสิบสี่สตางค์) 
          	 งบประมาณ  ๒,๔๙5,4๐๐.- บาท (สองล้านสี่แสนเก้าหมื่นห้าพันสี่ร้อยบาทถ้วน)

	ผู้มีสิทธิ์เสนอราคาจะต้องมีคุณสมบัติดังต่อไปนี้
		๑. ผู้ประสงค์จะเสนอราคาต้องเป็นผู้มีอาชีพรับจ้างที่ประมูลจ้างด้วยระบบอิเล็กทรอนิกส์
		๒. ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ และได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ
		๓. ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศประมูลจ้างด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม
		๔. ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์และความคุ้มกันเช่นว่านั้น
		๕. ผู้ประสงค์จะเสนอราคาต้องเป็นนิติบุคคลและมีผลงานก่อสร้างประเภทเดียวกันกับงานที่ประมูลจ้างด้วยระบบอิเล็กทรอนิกส์ในวงเงินไม่น้อยกว่า ๑,๒๔7,7๐๐ บาท และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น รัฐวิสาหกิจ 
หรือหน่วยงานเอกชนองค์การบริหารส่วนตำบลดินอุดมเชื่อถือ
                    ๖. นิติบุคคลที่จะเข้าเป็นคู่สัญญาจะต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ
                    ๗. นิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Goverments Prcurement : e-GP) ต้องลงทะเบียนในระบบอิเล็กทรอนิกส์ 
ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ
                    ๘. คู่สัญญาต้องรับจ่ายเงินผ่านบัญชีธนาคาร เว้นแต่การรับจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจรับเป็นเงินสดก็ได้	

	          กำหนดดูสถานที่ก่อสร้าง
- กำหนดดูสถานที่ ในวันที่  ในวันที่ 23 มกราคม  2557 เวลา 09.00 น. - 10.00 น. 
ณ สถานที่ก่อสร้าง ตำบลดินอุดม อำเภอลำทับ จังหวัดกระบี่  และกำหนดรับฟังคำชี้แจงรายละเอียดเพิ่มเติม
ในวันที่ 23 มกราคม 2557  เวลา 11.00 น.-12.00 น.  (หากไม่มาดูสถานที่ตามกำหนดให้ถือว่าผู้ซื้อแบบและรายการได้ทราบสถานที่ตลอดจนอุปสรรคและปัญหาต่างๆ ดีแล้ว หากมีอุปสรรคหรือปัญหาในการทำงาน จะนำมาเป็นข้ออ้างให้พ้นผิดต่อองค์การบริหารส่วนตำบลดินอุดมไม่ได้)

กำหนดยื่นซองประมูล 
- กำหนดยื่นซองประมูลในวันที่  4  กุมภาพันธ์ 2557  ระหว่างเวลา 10.00 น. – 11.00 น. ณ ที่ทำการองค์การบริหารส่วนตำบลดินอุดม อำเภอลำทับ จังหวัดกระบี่ และแจ้งรายชื่อผู้มีสิทธิ์ได้รับการคัดเลือกให้เข้าเสนอราคา (ผู้ผ่านคุณสมบัติทางด้านเทคนิค)  ในวันที่  12 กุมภาพันธ์  2557
กำหนดวันประมูล
- กำหนดให้เสนอราคาประมูลด้วยระบบอิเล็กทรอนิกส์ ในวันที่ 20 กุมภาพันธ์ 2557 เวลา 09.00 น. – 09.30 น. โดยองค์การบริหารส่วนตำบลดินอุดม จะแจ้งรายละเอียดเพิ่มเติมให้ทราบในวันอบรมวิธีการประมูลด้วยระบบอิเล็กทรอนิกส์
ผู้สนใจติดต่อขอซื้อเอกสารประมูลจ้างด้วยระบบอิเล็กทรอนิกส์ ในราคาชุดละ  6,๐๐๐ บาท (หกพันบาทถ้วน) ได้ที่องค์การบริหารส่วนตำบลดินอุดม (ส่วนการคลัง/งานพัสดุ) ระหว่างวันที่ 13 มกราคม 2557  ถึงวันที่ 24 มกราคม 2557 หรือสอบถามข้อมูลทางโทรศัพท์หมายเลข ๐๗๕-๖๕๐๑๒๐ ต่อ ๑๐๓ 
ในวันและเวลาราชการ หรือดูรายละเอียดเพิ่มเติมได้ที่เว็บไซต์กรมบัญชีกลาง www.gprocurement.go.th 
และ www.dinudom.go.th

ประกาศ ณ วันที่  13  เดือน มกราคม  พ.ศ.  ๒๕๕7
                                                     


                                                       (นายวุฒิชัย  เป็ดทอง)
                                             นายกองค์การบริหารส่วนตำบลดินอุดม

